Στην εκτίμηση ότι το παιχνίδι του Ολυμπιακού με την Γουλβς στην Αγγλία για τη ρεβάνς του μεταξύ τους 1-1 από τον αγώνα στο Καραϊσκάκη, με βάση τα έως τώρα δεδομένα, θα διεξαχθεί κάπου ανάμεσα στα τέλη Ιουνίου και στις αρχές Ιουλίου προχώρησε ο Κώστας Νικολακόπουλος στον αέρα του ΣΠΟΡ FM 94,6.



Ο ρεπόρτερ των ερυθρολεύκων συνυπολόγισε όλα όσα γνωρίζουμε μέχρι τώρα και έχουν σχέση με την πανδημία και τις προθέσεις των κυβερνήσεων για τα περιοριστικά μέτρα αλλά και αυτές των υπεύθυνων της UEFA για την πραγματοποίηση των αναμετρήσεων που απομένουν σε όλες τις διοργανώσεις.



Επίσης, ο ρεπόρτερ του Ολυμπιακού επεσήμανε ότι ο Ολυμπιακός συζητά για την παραχώρηση του Κώστα Τσιμίκα με ενδιαφερόμενες ομάδες μόνο με το ποσό των 25 εκατ. ευρώ χωρίς τα πιθανά μπόνους.